ปริมาณก๊าซคาร์บอนไดออกไซด์ในบรรยากาศที่เพิ่มขึ้น ส่งผลให้สภาพภูมิอากาศเปลี่ยนแปลง
การที่ก๊าซคาร์บอนไดออกไซด์ในบรรยากาศมีปริมาณมากขึ้น เป็นสาเหตุสำคัญประการหนึ่งที่ทำให้สภาพภูมิอากาศเปลี่ยนแปลง
ศาสตราจารย์ โรเบิร์ต ดอร์ นักวิทยาศาสตร์ด้านสิ่งแวดล้อมแห่งมหาวิทยาลัยมอนทานา สเทท รัฐมอนทานา เก็บตัวอย่างน้ำในมหาสมุทรแปซิฟิกมาเป็นเวลาเกือบยี่สิบปี ศาสตราจารย์ โรเบิร์ต ดอร์ กล่าวไว้ตอนนี้ว่า"เรานั่งเรือออกไปจากท่าเรือนครโฮโนลูลู ขณะนี้เราอยู่ในบริเวณท่าเรือ และเรือกำลังจะแล่นออกจากท่าอยู่เดี๋ยวนี้แล้ว" ศาสตราจารย์ โรเบิร์ต ดอร์ นั่งเรือวิจัย คีโลโมอานาไปสู่บริเวณที่เรียกกันว่าสถานี อโลฮาในมหาสมุทรแปซิฟิก ท่านอาจารย์ทำวิจัยเกี่ยวกับน้ำตรงบริเวณนั้นมาเป็นเวลาเกือบยี่สิบปีท่านอาจารย์กล่าวว่า ทำการวัดด้านต่างๆ ทั้งด้านเคมีชีววิทยาและทางด้านกายภาพของน้ำตรงบริเวณนั้น เพื่อพยายามกำหนดลงไปว่าสภาพแวดล้อมของมหาสมุทรตรงนั้นเปลี่ยนแปลงไปหรือไม่และเปลี่ยนแปลงไปในลักษณะอย่างไรในระยะยาว?เรื่องสำคัญเรื่องหนึ่งที่ศาสตราจารย์ โรเบิร์ต ดอร์ กล่าวว่ามีการวัดสอบกันก็คือ ระดับของก๊าซคาร์บอนไดออกไซด์และสามารถทำรายงานที่บ่งชี้ให้เห็นว่าก๊าซคาร์บอนไดออกไซด์ในบรรยากาศมีผลกระทบต่อมหาสมุทรอย่างไร? นักวิทยาศาสตร์คาดหมายว่า ขณะที่ก๊าซคาร์บอนไดออกไซด์ในบรรยากาศมีปริมาณเพิ่มขึ้นเรื่อยๆมหาสมุทร จะดูดซับก๊าซดังกล่าวเข้าไป ทำให้เกิดวิสัยที่ว่าอาจเป็นอันตรายโดยเฉพาะอย่างยิ่งต่อสัตว์น้ำอย่างเช่นกุ้งหอย ปูและหินปะการัง ศาสตราจารย์ โรเบิร์ต ดอร์ กล่าวไว้ตอนนี้ว่า"เมื่อน้ำหรือน้ำทะเลอย่างในกรณีนี้ซึมซับก๊าซคาร์บอนไดออกไซด์เข้าไปก็จะเกิดกรดคาร์บอนอย่างอ่อนๆ ด้วยเหตุนี้ ขณะที่ ก๊าซดังกล่าวในบรรยากาศมีปริมาณสูงขึ้นและการที่น้ำทะเลตามบริเวณพื้นผิวของมหาสมุทรซึมซับก๊าซนั้นจึงทำให้ปริมาณของเกลือในน้ำทะเลลดลงและมีลักษณะเป็นกรดมากขึ้น" ตัวอย่างน้ำในมหาสมุทรแปซิฟิกที่อาจารย์โรเบิร์ต ดอร์ และคณะเก็บมาวิเคราะห์ยืนยันแล้วทุกอย่างเป็นจริงตรงตามที่ทฤษฎีพยากรณ์ไว้ การที่ระดับของเกลือในมหาสมุทรลดลงไปซึ่งเป็นการบ่งชี้ว่าระดับของกรดสูงขึ้นนั้น จะแตกต่างกันไปตามฤดูกาลในแต่ละปีก็ไม่เหมือนกัน และยังแตกต่างกัน ตามระดับความลึกของน้ำด้วย อาจารย์ โรเบิร์ต ดอร์ กล่าวว่า ข้อเท็จจริงที่ค้นพบนี้จะมีผลกระทบต่อโลกอย่างแท้จริง ท่านอาจารย์กล่าวไว้ตอนนี้ว่า "การรู้ว่าน้ำในมหาสมุทรเป็นกรดมากขึ้นจริงๆนี้เป็นเรื่องสำคัญ เพราะเรื่องนั้น จะเป็นอันตรายต่อชีวิตสัตว์น้ำทั้งหลายตั้งแต่กุ้งหอย ปูปลาไปจนถึงโขดหินปะการังเลยทีเดียว เรื่องดังกล่าวมีวิสัยว่าจะก่อให้เกิดความหายนะขึ้นได้" รายงานของศาสตราจารย์ โรเบิร์ต ดอร์นักวิทยาศาสตร์ด้านสิ่งแวดล้อม แห่งมหาวิทยาลัย มอนทานา เสททนี้ลงพิมพ์อยู่ในวารสาร "Proceedings of the National Academy ofSciences"